**Δομή Εκπαιδευτικού προγράμματος**

Το εκπαιδευτικό πρόγραμμα αποτελείται από 6 εκπαιδευτικές ενότητες. Ο συνολικός φόρτος εργασίας των εκπαιδευόμενων εκτιμάται σε 153 ώρες, ή σε 5 ECTS. Στις ώρες αυτές συμπεριλαμβάνονται η εξ αποστάσεως διδασκαλία, η απαιτούμενη προετοιμασία για τα μαθήματα, η προετοιμασία και η συμμετοχή στις εξετάσεις, η εκπόνηση και υποστήριξη εργασιών και η αυτόνομη μελέτη. Οι ενότητες του προγράμματος είναι οι εξής:

* Ευρωπαϊκές και εθνικές πολιτικές και νομοθεσία για την ενεργειακή αποδοτικότητα, την ενεργειακή μετάβαση και την απαλλαγή από τον άνθρακα: Σκοπός της ενότητας είναι να εισάγει τους εκπαιδευόμενους i) στις περιβαλλοντικές επιπτώσεις του βιομηχανικού τομέα και των δυνατοτήτων των Ελέγχων Ενεργειακής Μετάβασης ως προς τα οικονομικά, περιβαλλοντικά και οργανωτικά οφέλη, καθώς και ii) στις υποχρεώσεις και τις ευκαιρίες των βιομηχανικών επιχειρήσεων βάσει των υφιστάμενων νομικών πλαισίων που αφορούν στην ενεργειακή αποδοτικότητα, την ενεργειακή μετάβαση και την απαλλαγή από τον άνθρακα. Διάρκεια 4 διδακτικές ώρες.
* Λύσεις αιχμής για την ενεργειακή αποδοτικότητα ως μέτρα για τους Ελέγχους Ενεργειακής Μετάβασης: Σκοπός της ενότητας είναι να παρέχει στους εκπαιδευόμενους i) γνώσεις για διάφορα μέτρα ενεργειακής αποδοτικότητας που σχετίζονται με κτίρια και θερμικές και ηλεκτρικές διεργασίες και εξοπλισμό, ii) ενημέρωση για τα διάφορα μέτρα απαλλαγής από τον άνθρακα που σχετίζονται με την ιδιοπαραγωγή, με τη χρήση ανανεώσιμων πηγών ενέργειας, τη συμπαραγωγή ή την ανάκτηση θερμότητας, iii) γνώσεις για τον τρόπο βελτίωσης μιας ενεργειακής σύμβασης και των περιόδων τιμολόγησης, προκειμένου να αποφεύγονται κυρώσεις και συμπληρωματικά έξοδα με βάση τα υπάρχοντα δεδομένα ενέργειας, και iv) κατανόηση των τρόπων με τους οποίους η διαχείριση της ζήτησης και οι αλλαγές στη συμπεριφορά του προσωπικού μπορούν να αυξήσουν την ενεργειακή αποδοτικότητα. Διάρκεια 8 διδακτικές ώρες.
* Έλεγχοι Ενεργειακής Μετάβασης και σχέδια δράσης για την απαλλαγή από τον άνθρακα: Σκοπός της ενότητας είναι να εισάγει τους εκπαιδευόμενους i) στην ποιοτική ανανέωση των υφιστάμενων μεθοδολογιών που σχετίζονται με τους ενεργειακούς ελέγχους και στην έννοια, στις αρχές και στις τεχνικές του Ελέγχου Ενεργειακής Μετάβασης, ii) στην αντιμετώπιση των εμποδίων για την απαλλαγή από τον άνθρακα στη βιομηχανία και την υλοποίηση των περισσότερων από τα μέτρα που προτείνονται στους συμβατικούς ενεργειακούς ελέγχους, iii) στη διεξαγωγή αναλύσεων πολλαπλών, μη ενεργειακών ωφελειών για την κατάταξη των μέτρων ενεργειακής αποδοτικότητας και απαλλαγής από τον άνθρακα και την υποβοήθηση της λήψης αποφάσεων από τους διαχειριστές, iv) στον τρόπο με τον οποίο η συλλογική προσέγγιση και τα βραχυπρόθεσμα, μεσοπρόθεσμα και μακροπρόθεσμα σχέδια απαλλαγής από τον άνθρακα μπορούν να αυξήσουν την αποτελεσματικότητα του ενεργειακού ελέγχου, v) στην αναζήτηση πόρων για τη συμμετοχή των επιχειρήσεων στην υλοποίηση Ελέγχων Ενεργειακής Μετάβασης και vi) στη δημιουργία της απαραίτητης βάσης για μια ενεργειακή ανάλυση μετά από μια προκαταρκτική επιτόπια ενεργειακή αξιολόγηση και εξέταση δεδομένων, ώστε οι εκπαιδευόμενοι να είναι σε θέση να εκκινήσουν την εφαρμογή στρατηγικών απαλλαγής από τον άνθρακα. Διάρκεια 8 διδακτικές ώρες.
* Εργαλεία για την παρακολούθηση και τη διαχείριση ενέργειας και των σχετικών εκπομπών διοξειδίου του άνθρακα: Σκοπός της ενότητας είναι να εισάγει τους εκπαιδευόμενους i) στους διάφορους τύπους ψηφιακών εργαλείων που είναι διαθέσιμα για τη διαχείριση της ενέργειας και των εκπομπών διοξειδίου του άνθρακα και ii) στον τρόπο με τον οποίο τα εργαλεία που αναπτύχθηκαν στα πλαίσια του έργου EnTRAINER μπορούν να βοηθήσουν στην αξιολόγηση της εξοικονόμησης ενέργειας και στον εντοπισμό ευκαιριών ενεργειακής αποδοτικότητας και απαλλαγής από τον άνθρακα. Διάρκεια 8 διδακτικές ώρες.
* Χρηματοδότηση μέτρων ενεργειακής αποδοτικότητας και απαλλαγής από τον άνθρακα, εργαλεία και αξιολόγηση: Σκοπός της ενότητας είναι να εισάγει τους εκπαιδευόμενους i) στις βασικές αρχές της οικονομικής και χρηματοοικονομικής ανάλυσης των έργων για την ενεργειακή αποδοτικότητα και την απαλλαγή από τον άνθρακα, ii) στη διάκριση ανάμεσα στις διάφορες επιλογές χρηματοδότησης έργων ενεργειακής αποδοτικότητας και iii) στα διάφορα υφιστάμενα συστήματα χρηματοδότησης και να συμβάλλει στην κατανόηση των συμβάσεων ενεργειακής αποδοτικότητας. Διάρκεια 4 διδακτικές ώρες.
* Ομαδική εργασία – Εφαρμογή ενός Ελέγχου Ενεργειακής Μετάβασης σε μια μελέτη περίπτωσης: Σκοπός της ενότητας είναι η κατανόηση όλων των γνώσεων που αναπτύχθηκαν στις προηγούμενες διδακτικές ενότητες μέσω πραγματικών περιπτώσεων μελέτης και πρακτικών ασκήσεων.